钦定古今图书集成/理学汇编/文学典/第092卷 > 徐贲
## 钦定古今图书集成/理学汇编/文学典/第092卷 > 徐贲

按《明外史》本传：“贲字幼文，其先蜀人，徙常州，再徙平
江。工诗，善画山水。张士诚辟为属，已谢去，居湖州蜀
山。吴平，谪徙临濠。洪武七年，被荐至京。九年春，奉使
晋冀，有所廉访。暨还，检其橐惟纪行诗数首。太祖悦，
授给事中，改御史，巡按广东。又改刑部主事，迁广西
参议。以政绩卓异，擢河南左布政使。大军征洮、岷，道”
其境。坐犒劳不时，下狱瘐死。

“按《列朝诗集》，贲字幼文，其先蜀人，由毗陵徙居吴家
城北望齐门外，时称十才子，幼文其一也。工诗，善画
山水，淮张开阃辟为属，与张羽俱避去之吴兴。张居
菁山，徐居蜀山。甲辰九月建蜀山精舍。丙午吴城解
围后，复隐于蜀山。洪武七年用荐起家。丙辰二月遣
廉访晋冀，简其橐惟纪行诗数首，授给事中，改监察”
御史。出按广东，改刑部主事，升广西参政，河南左布
政使。大将军兵出洮、岷，往返中原，诉所司缺犒劳。上
以贲迂疏儒者，不即诛，下狱死。诗名《北郭集》，成化中
吴人张习编次。《习后录》云：“幼文以丙辰起家，其卒以
癸酉七月。”余考洪武六年癸丑，幼文与吕志学宿蜀
山书舍，为志敏作画。次年甲寅，衍师过佛慧精舍，题
此画云：“幼文仕于朝，季迪已入《鬼录》。”则幼文以甲寅
入朝，非丙辰也。庚申七月，志学题幼文画云：“幼文已
矣，而画独存。”则幼文之死狱，当在己未、庚申间，非癸
酉也。习云先生履历，述诸故老所谈，故其纪年舛误
如此。